open-index/open-wikipedia-markdown huggingface dataset:
Gangneungin sisäurheiluareena

**Gangneungin sisäurheiluareena** () on urheiluareena Gangneungissa Etelä-Koreassa. Se sijaitsee Gangneungin olympiapuistossa.

Gangneungin sisäurheiluareenalla kilpailtiin vuoden 2018 talviolympialaisten curlingin kilpailut. Olympialaisten aikana areenan nimi oli **Gangneungin curlingkeskus** (). Hallin yleisökapasiteetti on yhteensä 3&nbsp;500.

## Lähteet
Stipagrostis pennata

***Stipagrostis pennata*** on heinäkasvien (Poaceae) heimoon ja untuvaheinien (*Stipagrostis*) sukuun kuuluva kasvilaji. Se on monivuotinen laji, joka muodostaa ohuita maavarsia. Varret ovat tyveltä runsaasti haaroittuneita ja kasvavat noin 20–60 cm korkeiksi. Lehtitupet ovat pitkähköjä, ja lehtilavat ovat 10–30 cm pitkiä. Kieleke on lyhyt ja karvareunainen. Kukinto on 5–20 cm pitkä röyhy, jonka tyvi on usein osittain ylimmän lehtitupen sisällä. Röyhyn haarat ovat tavallisesti pareittain, joskus harvoin yksittäin. Tähkylät ovat 13–17 mm pitkiä ja särmikkäitä. Kaleet ovat kapeansoikeita ja ulkokale on hieman sisäkaletta pidempi. Ulkokaleessa on kolmesta viiteen suonta, mutta sisäkale on kolmisuoninen. Helpeet ovat 5–7 mm pitkiä, sileäselkäisiä ja vihneellisiä. Laji kukkii heinä–syyskuussa.

*Stipagrostis pennata* kasvaa hiekkaisilla kasvupaikoilla, kuten dyyneillä. Sitä tavataan laajalti Keski-Aasiassa ja Lähi-idän pohjoisosissa. Laji sitoo kasvaessaan hyvin kasvualustansa hiekkaa paikoilleen ja nuoret versot sopivat hyvin myös rehuksi.

## Lähteet
* Flora of China: ''Stipagrostis pennata''
Ampumahiihto talviolympialaisissa 2018 – sekaviesti

Ampumahiihdon sekaviesti talviolympialaisissa 2018 järjestettiin 20. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.

## Tulokset
: **Sakot (M+P)** — ohilaukaukset makuulta (M) ja pystystä (P)
: **LAP** — jäi yli kierroksen

}
|-
| 20 || 4 || align=left|Paulína FialkováAnastasiya KuzminaMatej KazárMartin Otčenáš ||**LAP**21.33,9LAP ||**4+6 1+4**4+3 1+30+3 0+1||
|}

## Lähteet
Gangneungin jäähalli

**Gangneungin jäähalli** () on vuonna 2016 käyttöön avattu jäähalli Gangneungissa, Etelä-Koreassa. Se sijaitsee keskellä Gangneungin olympiapuistoa.

Gangneungin jäähalli toimi vuoden 2018 talviolympialaisten taitoluistelukilpailujen ja kaukalopikaluistelukilpailujen kilpailupaikkana.

## Lähteet
Untuvaheinät

**Untuvaheinät** (*Stipagrostis*) on heinäkasvien (Poaceae) heimoon kuuluva kasvisuku. Sukuun kuuluu noin 55 lajia.

## Lajeja
* *[[hapsiuntuvaheinä|Stipagrostis ciliata]]* – hapsiuntuvaheinä
* *[[Stipagrostis hirtigluma]]*
* *[[Stipagrostis obtusa]]*
* *[[Stipagrostis pennata]]*
* *[[Stipagrostis plumosa]]*
* *[[Stipagrostis sabulicola]]*
* *[[Stipagrostis uniplumis]]*

## Lähteet

## Aiheesta muualla
* Finto, Kassu – Kasvien suomenkieliset nimet: ''Stipagrostis''
* Flora of China: ''Stipagrostis''
Espanja talviolympialaisissa 2018

**[[Espanja olympialaisissa|Espanja]]** osallistui Pyeongchangin talviolympialaisiin 2018. Maata edusti 13 urheilijaa, jotka kilpailivat viidessä urheilumuodossa. Avajaisissa joukkueen lippua kantoi lumilautailija Lucas Eguibar ja päättäjäisissä taitoluistelija Javier Fernández.

Espanja sai ensimmäisen talviolympiamitalinsa sitten Albertvillen olympialaisten 1992, kun Regino Hernández sijoittui miesten lumilautacrossissa kolmanneksi. Lisäksi Javier Fernández sai Espanjan ensimmäisen olympiamitalin taitoluistelusta sijoituttuaan miesten kilpailun kolmanneksi. Espanja sai ensimmäisen kerran talviolympialaisissa enemmän kuin yhden mitalin.

## Mitalistit

## Joukkue
### Alppihiihto

Espanja sai alppihiihtoon kaksi maapaikkaa.

;Miehet
* Juan del Campo
* Joaquim Salarich

### Lumilautailu

;Miehet – Lumilautacross
* Lucas Eguibar
* Regino Hernández
* Laro Herrero

;Naiset – Freestyle
* Queralt Castellet

### Maastohiihto

Espanja sai maastohiihtoon maapaikat kahdelle miehelle ja yhdelle naiselle, mutta jätti naispaikan käyttämättä.

;Normaalimatkat
* Imanol Rojo
* Martí Vigo del Arco

;Sprintit
* Imanol Rojo & Martí Vigo del Arco – parisprintti

### Skeleton

Espanja sai yhden maapaikan miesten skeletoniin.

* Ander Mirambell

### Taitoluistelu

Espanja sai taitoluisteluun maapaikat kahdelle miehelle ja yhdelle jäätanssiparille.

;Miehet
* Javier Fernández
* Felipe Montoya

;Jäätanssi
* Sara Hurtado & Kirill Haljavin

## Lähteet
Ecuador talviolympialaisissa 2018

**[[Ecuador]]** osallistui Pyeongchangin talviolympialaisiin 2018. Maan ainoa edustaja oli maastohiihtäjä Klaus Jungbluth Rodriguez, joka niin ollen myös kantoi joukkueen lippua avajaisissa sekä päättäjäisissä.

Ecuador osallistui vuonna 2018 ensimmäistä kertaa talviolympialaisiin.

## Joukkue
### Maastohiihto

Ecuador sai maastohiihtoon maapaikan yhdelle miehelle.

;Normaalimatkat
* Klaus Jungbluth Rodriguez

## Lähteet
Eritrea talviolympialaisissa 2018

**[[Eritrea olympialaisissa|Eritrea]]** osallistui Pyeongchangin talviolympialaisiin 2018. Maan ainoa edustaja oli kanadalais-eritrealainen alppihiihtäjä Shannon-Ogbani Abeda, joka niin ollen myös kantoi joukkueen lippua avajaisissa sekä päättäjäisissä.

Eritrea osallistui vuonna 2018 ensimmäistä kertaa talviolympialaisiin.

## Joukkue
### Alppihiihto

Eritrea sai alppihiihtoon maapaikan yhdelle miehelle.

;Miehet
* Shannon-Ogbani Abeda

## Lähteet
Velho Magus Mamurra

**Velho Magus Mamurra** oli TV2:n Pikku Kakkoselle vuosina 1988–1990 tehty lastenohjelmasarja. Sen pääosissa velho Magus Mamurraa esitti Martti-Mikael Järvinen ja Ubi-queta esitti Sini-Petra Järvinen. Sarjan käsikirjoittaja oli Eija Järvinen.

## Jaksot
# Kiusaajia
# Ubi-quen tulo
# Pimeän pelko
# Carassiuksen flunssa
# Ystävyys
# Silmälasit
# Työtön kotihaltia
# Anteeksipyyntö
# Ruusupapusoppa
# Tulilinnun sulka
# Uusi Virga
# Toivomusmuna
# Vakoilija
# Matematiikkaa
# Sienimuhennosta

## Tekijät
* Rooleissa: Martti-Mikael Järvinen, Sini-Petra Järvinen
* Käsikirjoittaja: Eija Järvinen
* Kuvaajat: Alpo Reho, Kunto Hirvikoski
* Studioryhmä: Pentti Hoikka, Isto Janhunen, Juha Kaikkonen, Tommy Höflinger, Jari Kanerva, Matti Koivisto, Raimo Lahtinen, Pekka Leppänen, Kristina Luodes, Antero Ojala, Timo Rintakoski, Tuukka Ristimäki, Kari Salmi, Mauno Anttila, Merja Heikkilä, Anssi Hursti, Merja Karvinen, Päivi Koivisto, Veli-Martti Koivunen, Marjatta Koskinen, Pertti Moberg, Kari Mäkelä, Erkki Paavilainen, Hannu-Pekka Rantala, Raija Riihilahti, Kari Susi, Piia Vitikka
* Tunnusmusiikki: Martti-Mikael Järvinen
* Tehosteet: Raimo Minkkinen
* Muusikot: Martti-Mikael Järvinen, Hannu Laamanen, Rainer Laamanen, Markku Tuominen
* Graafikko: Sirkka Häkkänen
* Naamioitsijat: Hilkka Joyce, Arli Suominen, Lilli Laurikainen
* Järjestäjä: Sirkku Sivukari-Kajo
* Tehostemestarit: Aulis Rinne, Jari Pekkinen
* Kuvaussihteerit: Sari Viilo, Kristiina Karhu
* Puvustaja: Marjatta Härkönen
* Lavastaja: Minna Santakari
* Toimittaja: Päivi Lattunen

## Lähteet
* Velho Magus Mamurra Ritva-tietokanta
* https://www.imdb.com/title/tt8860942/ Velho Magus Mamurra Imdb.comissa
* http://vintti.yle.fi/yle.fi/muistikuvaputki/muistikuvaputki/rouvaruutu/velhomieslastenohjelma-velho-magus-mamurra.htm Velho Magus Mamurra Yle Vintissä
Sofus Nielsen

**Sofus Erhard Nielsen** (15. maaliskuuta 1888 – 6. elokuuta 1963) oli tanskalainen jalkapalloilija ja olympiamitalisti. Hän oli mukana vuosien 1908 ja 1912 kesälympialaisissa hopeaa voittaneessa Tanskan jalkapallomaajoukkueessa. 

## Lähteet
Bermuda talviolympialaisissa 2018

**[[Bermuda olympialaisissa|Bermuda]]** osallistui Pyeongchangin talviolympialaisiin 2018. Maan ainoa edustaja oli maastohiihtäjä Tucker Murphy, joka niin ollen myös kantoi joukkueen lippua avajaisissa sekä päättäjäisissä.

## Joukkue
### Maastohiihto

Bermuda sai maastohiihtoon maapaikan yhdelle miehelle.

;Normaalimatkat
* Tucker Murphy

## Lähteet
Kainula

**Kainula** on Alvar Aallon suunnittelema opistotalo Kajaanin keskustassa. Sitä käyttävät Setlementti Kainulan Kannatusyhdistys ry ja Kainula-opisto.

Talon rakennutti Kainulan kannatusyhdistys, kun suomalaisen setlementtiliikkeen isä, Sigfrid Sirenius oli pyytänyt Alvar Aaltoa laatimaan talon piirustukset. Rakennus valmistui vuonna 1957. Talon sydän on takkahuone, jossa on tilaa suurellekin ihmisjoukolle kokoontua. Luokkahuoneet asettuvat sen ympärille. Rakennus sijoittuu Aallon töille tyypilliseen tapaan useaan tasoon mäen rinteeseen maiseman muotoja mukaillen.

## Lähteet
Pirisaari

**Pirisaari** on saari Espoossa Finnoon saaristossa. Kaitaan ja Matinkylän kaupunginosien raja kulkee Pirisaaren halki. Saari on Espoon kaupungin omistuksessa.

Pirisaari sijaitsee Ryssjeholmsfjärdenin merialueen koillisosassa Suomenojan venesataman ja Nuottaniemen venesataman välissä. Saaren pinta-ala on noin 2,3 hehtaaria. Runsas sata metriä Pirisaaresta lounaaseen sijaitsee Ryssjeholmen. Suomenlahden avomeri on Pirisaaresta katsottuna kaakon suunnassa.

Pirisaari on metsäinen ja lähes koskematon. Kasvillisuustyypiltään Pirisaari on tuoretta kangasta. Pohjoisosan puusto on kuusivaltaista, etelää kohden mäntyjen määrä lisääntyy. Saaren lounaisosassa ja koillisosassa on jonkin verran ruovikkoa. Kenttäkerroksen valtalaji on mustikka, muita lajeja ovat muun muassa kevätpiippo, käenkaali, metsäalvejuuri, metsäimarre, metsämaitikka ja metsätähti. Ranta-alueen kasvilajit ovat alueelleen tavanomaisia, kuten hiirenvirna ja keltaängelmä.

Pirisaaren ruotsinkielinen nimi Birisholm palautunee johonkin Birger-miehennimen muotoon. Saari on aiemmin tunnettu myös nimellä Lövisholmen.

## Lähteet

## Aiheesta muualla
*FINNOONSATAMA RUOPPAUS, TÄYTTÖ JA LÄJITYS : YMPÄRISTÖVAIKUTUSTEN ARVIOINTISELOSTUS / Maaliskuu 2014
*Tiedostopalvelu.maanmittauslaitos.fi
*Birisholm, Uusimaa, Finland — Sunrise, Sunset and Daylength
Oscar Nielsen

**Niels Christian Oscar Nielsen** (4. lokakuuta 1882 – 18. toukokuuta 1941) oli tanskalainen jalkapalloilija ja olympiavoittaja. Hän oli mukana vuosien 1908 ja 1912 kesälympialaisissa hopeaa voittaneessa Tanskan jalkapallomaajoukkueessa, minkä lisäksi hän oli mukana voittamassa olympiakultaa vuoden 1906 välikisoista.

## Lähteet
Eolo (1753)

**Eolo** eli **San Juan de Dios** oli Espanjan laivaston vuonna 1753 vesille laskettu Eolo-luokan kaksikantinen 68-tykkinen linjalaiva.

## Valmistus

Richard Roothin suunnittelema alus tilattiin toukokuussa 1752 Reales Astilleros de Esteirolta Ferrolista, missä köli laskettiin 6. toukokuuta 1752. Alus laskettiin vesille 28. elokuuta 1753.

## Palvelus
Alus saapui 2. heinäkuuta 1755 Ferrolista *Dragónin* kanssa Cadiziin, missä se todettiin heikkolaatuiseksi ja sijoitettiin 16. syyskuuta reserviin Ferroliin. Alus siirrettiin 10. marraskuuta 1763 Cadiziin päällikkönään Juan García de Postigo y del Prado. Aluksen tehtävänä oli suojata saattue Ferroliin.

Alus poistettiin palveluksesta 1763 Ferrolissa ja alusluettelosta 20. maaliskuuta 1764.

## Lähteet
*
*

### Viitteet
Freestylehiihto talviolympialaisissa 2018 – miesten hypyt

Freestylehiihdon miesten hypyt talviolympialaisissa 2018 järjestettiin 17.–18. helmikuuta 2018 Bogwang Phoenix Parkissa, Pyeongchangissa, Etelä-Koreassa.

## Tulokset
### Karsinta 1
Karsinta järjestettiin 17. helmikuuta 2018 kello 20.00.

### Karsinta 2
Karsinta järjestettiin 17. helmikuuta 2018 kello 20.45.

### Loppukilpailu
Loppukilpailu järjestettiin 18. helmikuuta kello 20.00.

## Lähteet
Kosovo talviolympialaisissa 2018

**[[Kosovo olympialaisissa|Kosovo]]** osallistui Pyeongchangin talviolympialaisiin 2018. Maan ainoa edustaja oli alppihiihtäjä Albin Tahiri, joka niin ollen myös kantoi joukkueen lippua avajaisissa sekä päättäjäisissä.

Kosovo osallistui vuonna 2018 ensimmäistä kertaa talviolympialaisiin.

## Joukkue
### Alppihiihto

Kosovo sai alppihiihtoon maapaikan yhdelle miehelle.

;Miehet
* Albin Tahiri

## Lähteet
Malesia talviolympialaisissa 2018

**[[Malesia olympialaisissa|Malesia]]** osallistui Pyeongchangin talviolympialaisiin 2018. Maata edusti kaksi urheilijaa kahdessa urheilumuodossa. Avajaisissa sekä päättäjäisissä maan lippua kantoi taitoluistelija Julian Yee.

Malesia osallistui vuonna 2018 ensimmäistä kertaa talviolympialaisiin.

## Joukkue
### Alppihiihto

Malesia sai alppihiihtoon maapaikan yhdelle miehelle.

;Miehet
* Jeffrey Webb

### Taitoluistelu

Malesia sai yhden maapaikan taitoluisteluun Julian Yeen sijoituttua kuuden parhaan olympiapaikkaa vailla olleen urheilijan joukkoon Nebelhorn Trophy -kilpailussa 2017.

;Miehet
* Julian Yee

## Lähteet
Samick

**Samick** on eteläkorealainen soitinvalmistaja, jonka tuotteita ovat pianot, kitarat, jousisoittimet, rummut sekä puu- ja vaskipuhaltimet. Yritys on yksi maailman suurimmista soitinvalmistajista ja omistaa osuuksia myös monista muista soitinyrityksistä eri puolilla maailmaa.

Flyygelien ja jousisoitinten valmistajana Samick kertoo olevansa maailman suurin. Sen pianomerkkejä ovat Samickin ohella muun muassa Kohler & Campbell ja Knabe. Samick on valmistanut pianoja myös muille yrityksille, kuten Hyundaille, Baldwinille ja Wurlitzerille.

Pianojen ja jousisoitinten lisäksi Samick tuottaa vuosittain noin miljoona kitaraa tehtaissaan Koreassa, Indonesiassa, Kiinassa ja Yhdysvalloissa. Sen kitaramerkkejä ovat Samick, Abilene, Silvertone ja Greg Bennett Signature Series. Samick on valmistanut kitaroita myös muun muassa Gibsonille ja Fenderille.

## Historiaa
Vuonna 1958 perustettu Samick oli yksi Etelä-Korean ensimmäisistä pianovalmistajista yhdessä Chung Eum -yhtiön, Soodo Pianon ja Young Changin kanssa, jotka kaikki perustettiin 1950-luvun loppupuoliskolla. Vuonna 1971 Chung Eum ja Soodo poistuivat markkinoilta, ja korealaisiksi pianonvalmistajiksi jäivät Young Chang ja Samick. Samick lanseerasi vuonna 1960 pystypianomerkin Horugel, mutta vuodesta 1973 käytti pianomerkkinään Samickia. Yhtiö alkoi rakentaa flyygeleitä vuonna 1970 ja digitaalisia pianoja vuonna 1987. Vuonna 1990 Samick valmisti yli 100 tuhatta pystypianoa, 7&nbsp;583 flyygeliä ja 7&nbsp;959 digipianoa. Korean ulkopuolelle vietiin pystypianoista vajaa neljännes, flyygeleistä noin 80 prosenttia ja digipianoista noin 40 prosenttia. Vuonna 1990 Samick siirsi valmistusta Korean ulkopuolelle perustamalla pianotehtaan Indonesian Jakartaan. Vuonna 2000 yhtiö valmisti noin 35 tuhatta pystypianoa, 10 tuhatta flyygeliä ja 10 tuhatta digipianoa, mutta viennin osuus oli hieman pienempi kuin vuosikymmen aiemmin. Samickin markkinaosuus maailman pianotuotannosta oli 1990-luvun puolivälissä noin 14 prosenttia.

Kitaroiden valmistuksen Samick aloitti maailmanlaajuisen sähkökitaravillityksen aikoihin vuonna 1965 ja ryhtyi pian yhteistyöhön texasilaisen Hondo-kitaravalmistajan kanssa. 1980-luvun alussa Samick aloitti yhteistyön yhdysvaltalaisten pianovalmistajien Baldwinin ja Wurlitzerin kanssa. Vuonna 1988 Samick-yhtiö listautui Soulin pörssiin ja hankki omistukseensa Kohler & Campbell -pianomerkin.

1990-luvun puolessavälissä Samick joutui taloudellisiin vaikeuksiin, joista se selviytyi vuonna 2003 kun uudeksi omistajaksi tuli korealainen rakennusyhtiö Speco. Pian Samick osti 60 prosenttia saksalaisen Bechstein-pianovalmistajan osakekannasta, mutta luopui omistuksestaan 2009. Vuonna 2004 Samick yritti ostaa korealaisen kilpailijansa Young Changin, mutta kilpailuviranomaiset torjuivat fuusion. Vuonna 2008 Samick osti saksalaisen vuonna 1849 perustetun Seiler-pianotehtaan. Vuonna 2009 Samick osti vähemmistöosuuden saksalaisesta Steinway & Sons -pianotehtaasta, mutta luopui omistuksesta vuonna 2013, kun Steinwayn osti John Paulson.

## Lähteet

## Aiheesta muualla

*Samick-kitaroiden faniwiki
Jalkapallon II divisioonan kausi 1975

**Jalkapallon II divisioonan kausi 1975** oli Suomen jalkapallon kolmanneksi korkeimman sarjatason kausi vuonna 1975. Kausi pelattiin kolmessa lohkossa kaksinkertaisena sarjana. Lohkovoittajat nousivat suoraan I divisioonaan. Lohkojen sijalle 10. ja heikommin sijoittuneet putosivat III divisioonaan.

## Länsilohko

## Itälohko

 

## Pohjoislohko

 
 

## Lähteet
* Palloliiton toimintakertomus 1975 

### Viitteet
Nigeria talviolympialaisissa 2018

**[[Nigeria olympialaisissa|Nigeria]]** osallistui Pyeongchangin talviolympialaisiin 2018. Maata edusti kolme urheilijaa kahdessa urheilumuodossa. Avajaisissa maan lippua kantoi naisten rattikelkkajoukkueen varamies Ngozi Onwumere ja päättäjäisissä kelkkailija Simidele Adeagbo.

Nigeria osallistui vuonna 2018 ensimmäistä kertaa talviolympialaisiin.

## Joukkue
### Rattikelkkailu

Nigeria sai yhden maapaikan naisten kaksikkoon.

* Seun Adigun & Akuoma Omeoga (varalla Ngozi Onwumere)

### Skeleton

Nigeria sai yhden maapaikan naisten skeletoniin.

* Simidele Adeagbo

## Lähteet
Lightning (videopelihahmo)

**Lightning** () on *[[Final Fantasy (pelisarja)|Final Fantasy]]* -pelisarjassa esiintyvä hahmo, jonka ensiesiintyminen oli pelattavana päähahmona pelissä *[[Final Fantasy XIII]]*.

Lightning on nuori nainen, jolla on tarkoituksena salata oma nimensä. Hänen aseensa on Blazefire Saber (japaninkielisessä versiossa Blaze Edge), joka on miekan ja ampuma-aseen yhdistelmä.

Hahmon on suunnitellut Motomu Toriyama.

## Pelit
* *[[Final Fantasy XIII]]*
* *[[Final Fantasy XIII-2]]*
* *[[Lightning Returns: Final Fantasy XIII]]*
* *[[Dissidia Final Fantasy NT]]*
Tristan Scherwey

**Tristan Scherwey** (s. 7. toukokuuta 1991 Wünnewil-Flamatt, Sveitsi) on sveitsiläinen jääkiekkoilija, joka pelaa National League A:n SC Bernissä. Hän on pelipaikaltaan vasen laitahyökkääjä. Elite Prospects -sivuston Ulf Anderssonin vuonna 2013 tekemän analyysin mukaan Scherwey on nopea laitahyökkääjä, jolla on hyvät kädet. Hän ei ole kovin isokokoinen, mutta pelaa kuitenkin varsin röyhkesti ja työteliäästi.

## Ura
### Seuraura
Scherwey on Fribourg-Gottéronin kasvatti. Hän siirtyi 16-vuotiaana SC Bernin junioreihin kaudeksi 2007–2008. Kauden 2008–2009 Scherwey voitti Elite Jr. A:n mestaruuden. Hän debytoi smalla kaudella myös miesten peleissä, kun Scherwey pelasi 11 ottelua lainalla Sveitsin toiseksi korkeimmalla sarjatasolla National League B:n Young-Sprinters HC:ssä. Kaudella 2009–2010 hän debytoi Bernin National League A -joukkueessa, jossa Scherweyn tulokaskausi toi 36 runkosarjaottelussa tehot 3+3=6 ja 14 playoff-ottelussa tehot 2+1=3. Hän voitti kauden päätteeksi Sveitsin-mestaruuden.

Kaudella 2011–2012 Scherwey eteni NLA:n finaaleihin saakka, mutta Sveitsin-mestaruuden vei kuitenkin ZSC Lions otteluvoitoin 4–3. Kauden 2012–2013 päätteeksi hän voitti mestaruuden. Kaudella 2013–2014 Scherwey oli Bernin paras maalintekijä ja neljänneksi paras pistemies tehoilla 15+10=25. Kaudella 2014–2015 hän toimi joukkueen kapteenina ja voitti Bernin sisäisen tehotilaston lukemlla +17. Scherwey voitti kauden aikana myös Sveitsin Cupin. Kaksi seuraavaa kautta päättyivät Sveitsin mestaruuteen.

### Maajoukkueura

Scherwey edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Scherwey pelasi myös alle 20-vuotiaiden MM-kilpailuissa vuosina 2010 ja 2011, joista molemmissa turnauksissa hän toimi Sveitsin varakapteenina.

Scherwey pelasi myös alle 18-vuotiaiden MM-kilpailuissa vuonna 2009, jolloin hän jakoi Sveitsin sisäisen maalipörssin voiton Nino Niederreiterin ja Reto Schäppin kanssa kolmella osumallaan. Valmennus valitsi Scherweyn joukkueensa turnauksen yhdeksi kolmesta parhaasta pelaajasta. Hänet valittiin Tšekkiä vastaan pelatun avausottelun päätteeksi Sveitsin ottelun parhaaksi pelaajaksi.

Scherwey pelasi myös alle 18-vuotiaiden Ivan Hlinkan muistoturnauksessa vuonna 2008 sekä alle 19-vuotiaiden World Junior A Challengessa vuonna 2010, jolloin hän voitti pronssia ja oli Sveitsin paras syöttäjä neljällä syöttöpisteellään. Yhteensä Scherwey on pelannut 37 nuorten ja 38 poikien maaottelua.

## Muuta
Scherweyn isoveli Cyrille pelaa Sveitsin 1. Ligaa Argovia Starsissa. Hän on pelannut urallaan myös yhden NLA-ottelun HC Luganossa kaudella 2007–2008.

## Tilastot

## Lähteet
*
*

### Viitteet
Villa Manner

**Villa Manner** on Ponnenjärven rannalla Töysässä sijaitseva Alvar Aallon suunnittelema kesähuvila. Aalto suunnitteli huvilan vuonna 1923 äitinsä serkun perheelle, Terho ja Gertrud Mannerille. Siihen kuuluivat alkujaan päärakennuksen lisäksi huvimaja, rantasauna ja laituri, mutta sauna ja laituri on uusittu 1980-luvulla.

Rakennus edustaa uusklassistista tyyliä.

## Lähteet
Jack Farthing

**Jack Farthing** (s. 14. lokakuuta 1985) on englantilainen näyttelijä, joka tuli tunnetuksi Freddie Threepwoodina *Blandings* -komediasarjasta (2013–2014) ja George Balfour'na *The Riot Club* -elokuvasta (2014). Vuodesta 2015 lähtien Farthing on näytellyt kieroa pankkiiria, sarjan antagonistia George Warleggania BBC Onen hittisarjassa *[[Poldark]]*.

Hänellä oli rooli myös Stephen Poliakoffin draamasarjassa *[[Murtuva maailma]]* (2013). Farthing on näytellyt Kuninkaallisessa teatterissa. Hän opiskeli ensin historiaa Oxfordin yliopiston St Catherine’s collegessa ja sen jälkeen näyttelemistä LAMDA:ssa.

## Lähteet

## Aiheesta muualla
*
Kaunis elämä (televisiosarja)

**Kaunis elämä** on AVA-kanavalla esitetty suomalainen dokumetaarinen tositelevisiosarja, jossa eri missikisojen voittajat eri vuosikymmeniltä kertoivat elämästään ja urastaan. Ohjelmassa olivat mukana Lenita Airisto, Riitta Väisänen, Heidi Sohlberg, Tarja Smura, Lotta Näkyvä, Karita Tykkä, Pia Lamberg ja Lola Odusoga.

Sarjan ohjelmaidean oli alun perin keksinyt Riitta Väisäsen. Ohjelma kuvattiin joulukuussa 2017 Vanajanlinnassa. Miss Universumiksi vuonna 1975 valittua Anne Pohtamoa kysyttyyn myös mukaan ohjelmaan, mutta hän joutui kieltäytymään sillä hän oli matkoilla ohjelman kuvausten aikana.

Ohjelman kertojaäänenä toimi Kalle Lindroth.

## Jaksot

* Ensimmäinen jakso esitettiin samanaikaisesti sekä AVA- että MTV3-kanavilla.

## Lähteet

## Aiheesta muualla
* Ohjelman verkkosivut
* Ohjelman jaksot MTV:n suoratoistopalvelussa
Kaunis elämä

**Kaunis elämä** voi tarkoittaa ainakin seuraavia asioita:

* *[[Kaunis elämä (elokuva)|Kaunis elämä]]*, italialainen elokuva vuodelta 1997
* *[[Kaunis elämä (televisiosarja)|Kaunis elämä]]*, suomalainen televisiosarja vuodelta 2018
Yhdistetty talviolympialaisissa 2018 – normaalimäki/10 km

Yhdistetyn normaalimäki ja 10 kilometrin hiihtokilpailu talviolympialaisissa 2018 järjestettiin 14. helmikuuta 2018 Alpensia Ski Jumping Centressä ja Alpensian maastohiihtokeskuksessa, Pyeongchangissa, Etelä-Koreassa.

## Tulokset
### Mäkihyppy
Mäkihyppyosuus järjestettiin kello 15.30.

}|| 5 || align="left" | Lukáš Daněk || align="left" |  || colspan="3" | DSQ
|}

### Hiihto
Hiihto-osuus järjestettiin kello 18.00.

## Lähteet
Kolumbia talviolympialaisissa 2018

**[[Kolumbia]]** osallistui **[[Talviolympialaiset 2018|Pyeongchangin talviolympialaisiin 2018]]**. Maata edusti neljä urheilijaa kolmessa urheilumuodossa. Avajaisissa joukkueen lippua kantoi taitoluistelija Pedro Causil ja päättäjäisissä alppihiihtäjä Michael Poettoz.

Kolumbia teki vuonna 2018 paluun talviolympialaisiin osallistuttuaan edellisen kerran Vancouverissa 2010.

## Joukkue
### Alppihiihto

Kolumbia sai alppihiihtoon maapaikan yhdelle miehelle.

* Michael Poettoz

### Maastohiihto

Kolumbia sai maastohiihtoon maapaikan yhdelle miehelle.

;Normaalimatkat
* Sebastián Uprimny

### Pikaluistelu

Kolumbia sai pikaluisteluun maapaikan yhdelle miehelle maan rullapikaluisteluliiton päästyä Kansainvälisen pikaluisteluliiton jäseneksi. Lisäksi yhdelle kolumbialaisnaiselle annettiin myöhemmin venäläisurheilijoilta vapautunut paikka.

;Miehet
* Pedro Causil

;Naiset
* Laura Gómez

## Lähteet
Seinäjoen seurakuntakeskus

**Seinäjoen seurakuntakeskus** on Alvar Aallon suunnitelema rakennus Seinäjoella Lakeuden ristin yhteydessä. Rakennuksen omistaa Seinäjoen seurakunta. Se reunustaa kirkkopihaa, jossa voi järjestää myös uskonnollisia ulkoilmatilaisuuksia. Seurakuntasalin verhouksissa on käytetty samoja puulajeja kuin kirkossa: seinillä punapyökkiä, penkit punahonkaa. Rakennus on osa Aalto-keskusta ja niin asemakaavalla kuin kirkkolailla suojeltu. 

Seurakuntakeskus valmistui vuonna 1966. Keskuksessa on tiloja kolmessa tasossa. Seurakuntakeskus on kärsinyt sisäilmaongelmista ja sen tilaratkaisuja on pidetty osin vanhentuneena. Rakennus on ollut peruskorjauksessa lokakuusta ja sen on tarkoitus valmistua heinäkuussa 2026. Peruskorjauksen kustannusarvio on yli 10 miljoonaa euroa. 

## Lähteet
Wendla Salokas

**Wendla Matilda Salokas** (o.s. **Ivaska**, 1. kesäkuuta 1889 Viipuri – 22. marraskuuta 1969 Lahti) oli suomalainen teologi ja opettaja, joka tunnetaan ensimmäisenä teologisen loppututkinnon suorittaneena suomalaisena naisena.

## Elämä
Kirjoitettuaan ylioppilaaksi Viipurin Vanhasta Yhteiskoulusta Wendla Salokas aloitti teologian opinnot Helsingin yliopistossa vuonna 1909 ja suoritti erotutkinnon joulukuussa 1913. Sukupuolensa vuoksi hän tarvitsi vielä erivapauden opintojensa suorittamiseen. Salokas olisi alun perin halunnut sielunhoitajaksi Hämeenlinnan naisvankilaan, mutta kun sopivaa vakanssia ei ollut, hän aloitti opettajana Terijoen yhteiskoulussa 1914. Kun Terijoki sodan jälkeen luovutettiin Neuvostoliitolle Salokas muutti Lahteen, jossa myös Terijoen yhteiskoulu jatkoi toimintaansa nimellä Kannaksen yhteislyseo. Hän toimi koulussa eri aineiden opettajana eläkkeelle jäämiseensä vuoteen 1962 saakka.

Salokas vaikutti aktiivisesti kunnalliselämässä ja yhdistystoiminnassa molemmilla paikkakunnilla. Hän oli mukana muun muassa sotilaskotitoiminnassa. Jatkosodan aikana Salokas kiersi miehitetyssä Itä-Karjalassa sotilaskotien tarkastajana, ja piti myös kenttähartauksia. Vihreän sotilaskotisisaren pukunsa ansiosta hän sai lempinimen ”vihreä piispa”. Salokas ei kuitenkaan koskaan anonut pappisvihkimystä.

## Perhe
Salokkaan vanhemmat olivat koneenhoitaja Karl Johan Ivaska ja Ida Maria Jordan. Hänen puolisonsa oli Terijoen yhteiskoulun rehtori Martti Salokas (1888–1967), jonka kanssa Salokas avioitui vuonna 1917. Pariskunnan tytär Irja syntyi 1918.

## Teokset
*
*

## Lähteet
Lloyd Sherr

**Lloyd Sherr** (s. 28. helmikuuta 1956) on yhdysvaltalainen stand up -koomikko ja näyttelijä.

## Aiheesta muualla
*
Pikireunakääpä

**Pikireunakääpä** (*Phellinus lundellii*) on tyypillinen monivuotinen arinakääpiin kuuluva puun valkolahottaja, joka kasvaa elävillä mutta etenkin kuolleilla koivuilla ja lepillä, myös maapuussa. Lajia käytetään vanhojen metsien indikaattorilajina, eli se ei aivan talousmetsien lahottajana tavallisesti esiinny. Se on Suomessa enemmän pohjoiseen ja kosteille paikoille painottuva. Se muistuttaa joitain muita arinakääpiä, mutta sen itiöemä on muodoltaan typäkkä, joskus myös täysin pinnanmyötäinen. Se muodostaa niin ikään useamman itiöemän kasvustoja rungolle. Ruotsissa lajia on käytetty värjäyssienenä. Keski-Euroopassa laji on harvinainen; toisaalta samaa lajia näyttää esiintyvän Pohjois-Amerikan lehtimetsissä ja Kiinassakin. Itiöemän pinta on kova, musta ja kuiva, mutta siinä voi olla esimerkiksi sammalkasvustoa. Pillistö on harmaan ja ruskean välimaastossa, pillejä on tiheässä.

## Lähteet
Ilkka Paananen (toimitusjohtaja)

**Ilkka Paananen** (s. 16. kesäkuuta 1978) on suomalainen ohjelmistosuunnittelija. Hänet tunnetaan parhaiten mobiilipeliyhtiö Supercellin perustajana ja toimitusjohtajana. Paananen on Mikko Kodisojan ohella toinen jääkiekkoseura Turun Palloseuran pääomistajista. Hän on kunniatohtori Tampereen yliopistosta vuodelta 2018.

## Lähteet
Ohjaskelkkailu talviolympialaisissa 2018 – miesten kilpailu

Ohjaskelkkailun miesten kilpailu järjestettiin Pyeongchangin 2018 talviolympialaisissa Alpensia Sliding Centressä 10.–11. helmikuuta 2018.

## Aikataulu
Kaikki ajat paikallista aikaa (UTC+9).

## Tulokset
Kilpailun voittaja ratkaistiin neljän laskun jälkeen yhteisaikojen perusteella.

## Lähteet
Simon Bodenmann

**Simon Bodenmann** (s. 2. maaliskuuta 1988 Urnäsch, Sveitsi) on sveitsiläinen uransa lopettanut jääkiekkoilija. Hän on pelipaikaltaan laitahyökkääjä.Elite Prospects -sivuston Ulf Anderssonin mukaan Bodenmann on offensiivinen laitahyökkääjä, jolla on hyvä nopeus, hyvät kädet ja hyökkäyspään vaistot. Hän ei kuitenkaan ole kovin fyysinen pelaaja.

## Ura
### Seuraura
Bodenmann on EHC Winterthurin kasvatti. Hän siirtyi juniorina sittemmin Kloten Flyersiin, jossa Bodenmann voitti kauden 2005–2006 päätteeksi Elite Jr. A:n mestaruuden. Hän debytoi samalla kaudella myös miesten peleissä pelattuaan kaksi ottelua lainalla Sveitsin kolmanneksi korkeimmalla sarjatasolla 1. ligan EHC Bülachissa. Kaudella 2006–2007 Bodenmann debytoi Klotenin Nationalliga A -joukkueessa, jossa hän pelasi yhden runkosarjaottelun. Suurimman osan kaudestaan Bodenmann pelasi lainalla kasvattajaseuransa EHC Winterthurin miesten joukkueessa 1. ligassa. Kaudella 2007–2008 hän pelasi NLA:ssa 18 runkosarjaottelua ilman tehopisteitä. Bodenmann vietti loppukauden lähinnä Winterthurissa.

Kauden 2008–2009 Bodenmann pelasi lähinnä National League B:n HC Thurgaussa, jonka paras maalintekijä hän oli pudotuspeleissä kolmella osumallaan. Bodenmann vietti osan kaudestaan myös Klotenissa, jossa hän pelasi 12 runkosarja- ja yhdeksän playoff-ottelua. Ensimmäisellä kokonaisella NLA-kaudellaan 2009–2010 Bodenmann teki joukkueessa 45 runkosarjaottelussa tehot 4+6=10 ja kymmenessä playoff-ottelussa tehot 1+2=3. Kaudella 2010–2011 hän oli 17 osumallaan Klotenin toiseksi paras maalintekijä Matthias Bieberin jälkeen. Bodenmann jakoi NLA:n maalipörssin kahdeksannen sijan viiden muun pelaajan kanssa. Hän eteni Klotenin kanssa aina liigan finaaleihin saakka, mutta Sveitsin-mestaruuden vei kuitenkin HC Davos otteluvoitoin 4–2.

Bodenmann edusti Klotenia kaudella 2011–2012 myös Spengler Cupissa. Kaudella 2012–2013 hän oli joukkueen paras maalintekijä ja neljänneksi paras pistemies tehoilla 15+13=28. Kaudella 2013–2014 Bodenmann eteni Klotenin kanssa NLA:n finaaleihin, mutta Sveitsin-mestaruuden vei kuitenkin ZSC Lions otteluvoitoin 4–0. Kaudeksi 2015–2016 hän siirtyi SC Berniin. Bodenmann voitti kauden päätteeksi Sveitsin-mestaruuden, kuten myös kauden 2016–2017 päätteeksi.

Kaudeksi 2018–2019 Bodenmann teki nelivuotisen sopimuksen ZSC Lionsin kanssa.

### Maajoukkueura

Bodenmann edusti Sveitsiä Sotšin olympiakisoissa 2014 ja Pyeongchangin olympiakisoissa 2018. Hän pelasi myös MM-kilpailuissa vuosina 2013, 2015 ja 2017, joista ensimmäinen turnaus päättyi hopeaan. Yhteensä Bodenmann on pelannut 69 A-maaottelua tehopistein 14+9=23. Hän kuului kaudella 2015–2016 Sveitsin kapteenistoon.

Bodenmann pelasi myös alle 18-vuotiaiden I-divisioonan MM-kilpailuissa vuonna 2006, jolloin hän voitti A-lohkon kultaa ja oli nostamassa Sveitsiä seuraavaksi vuodeksi pääsarjatasolle. Bodenmann oli joukkueen paras maalintekijä kolmella osumallaan.

## Tilastot

## Lähteet
*
*

### Viitteet
Ohjaskelkkailu talviolympialaisissa 2018 – naisten kilpailu

Ohjaskelkkailun naisten kilpailu Pyeongchangin 2018 talviolympialaisissa järjestettiin Alpensia Sliding Centressä 12.–13. helmikuuta 2018.

## Aikataulu
Kaikki ajat paikallista aikaa (UTC+9).

## Tulokset
Kilpailun voittaja valittiin neljän laskun jälkeen yhteisaikojen perusteella.
}
|
|
|-
| 
| 18
| align="left" | Birgit Platzer
|align=left| 
|47.318
|23
|
|
|
|
|
|
|
|
|}

## Lähteet
Ohjaskelkkailu talviolympialaisissa 2018 – parikilpailu

Ohjaskelkkailun parikilpailu järjestettiin Pyeongchangin 2018 talviolympialaisissa Alpensia Sliding Centressä 14. helmikuuta 2018.

## Aikataulu
Kaikki ajat paikallista aikaa (UTC+9).

## Tulokset
Kilpailun tulokset määräytyivät kahden laskun yhteisajan perusteella.

## Lähteet
Kesäuniversiadit 2017

**Kesäuniversiadit 2017** järjestettiin Taipeissa, Taiwanissa 19.–30. elokuuta 2017. Kesäuniversiadit olivat järjestyksessään 29:nnet. Kilpailuja järjestettiin 272 kaikkiaan 22 lajissa. Kilpailuihin osallistui yli 11&nbsp;391 urheilijaa 145 maasta.

Mitalitaulukon kärjessä oli Japani 101 mitalilla (37 kultaa, 27 hopeaa ja 37 pronssia), toisena oli Etelä-Korea 82 mitalilla (30, 22, 30) ja kolmantena isäntämaa Taiwan 90 mitalilla (26, 34, 30).

## Lähteet

## Aiheesta muualla
Rosiglitatsoni

**Rosiglitatsoni** (C18H19SN3O3) on tiatsolidiinidionijohdannaisiin kuuluva orgaaninen yhdiste. Yhdistettä on käytetty lääketieteessä kakkostyypin diabeteksen hoitoon, mutta se vedettiin Euroopan unionin alueella merkkinoilta vuonna 2010 haittavaikutuksien vuoksi. Eräissä maissa kuten Yhdysvalloissa lääkeaineen myyntilupa on edelleen voimassa.

## Ominaisuudet ja käyttö
Rosiglitatsoni sitoutuu peroksisomiproliferaattoriaktivoituihin reseptoreihin ja aktivoi niitä. Näitä reseptoreja on rasvakudoksessa, lihaksissa ja maksassa. Aktivoitumisen seurauksena näiden kudosten herkkyyn insuliinille lisääntyy ja tämän vuoksi verensokeripitoisuus laskee. Rosiglitatsonia käytetään diabeteksen hoidossa lähinnä silloin kuin muut hoitokeinot eivät auta ja sitä voidaan käyttää yhdistelmävalmisteena metformiinin kanssa. Rosiglitatsoni tuli Yhdysvalloissa markkinoille vuonna 1999 ja Euroopassa vuonna 2000.

## Haittavaikutukset
Tyypillisimpiä rosiglitatsonin aiheuttamia haittavaikutuksia ovat pääkipu, ylähengitysteiden infektiot, nesteen kertyminen elimistöön, painonnousu ja anemia. Meta-analyysien ja useiden tutkimusten perusteella rosiglitatsonin käyttöön sisältyy kohonnut sydänkohtauksen riski. Tämän riskin vuoksi Euroopan lääkevirasto EMEA perui rosiglitatsonin myyntiluvan vuonna 2010.

## Valmistus
Rosiglitatsonin synteesin ensimmäisessä vaiheessa 2-klooripyridiini reagoi 2-(N-metyyliamino)etanolin kanssa. Seuraavassa vaiheessa tämä yhdiste reagoi emäksisissä olosuhteissa p-fluoribentsaldehydin kanssa nukleofiilisella aromaattisella substituutiolla. Muodostuvan välituotteen aldehydiryhmä kondensoituu emäksisissä olosuhteissa tiatsolidiini-2,4-dionin kanssa. Synteesin viimeinen vaihe on kaksoissidoksen pelkistys.
:

## Lähteet
Enzo Corvi

**Enzo Corvi** (s. 23. joulukuuta 1992 Chur, Sveitsi) on sveitsiläinen jääkiekkoilija, joka pelaa National League A:n HC Davosissa. Hän on pelipaikaltaan keskushyökkääjä. Corvi laukoo oikealta.

## Ura
### Seuraura
Corvi on EHC Churin kasvatti. Hän siirtyi juniorina sittemmin SC Rheintaliin, josta Corvi palasi 13-vuotiaana Churiin kaudeksi 2006–2007. Kaudella 2008–2009 hän debytoi seuran miesten joukkueessa Sveitsin kolmanneksi korkeimmalla sarjatasolla 1. ligassa. Kaudeksi 2009–2010 Chur putosi 2. ligaan. Kaudeksi 2011–2012 joukkue nousi jälleen takaisin 1. ligaan.

Kaudeksi 2012–2013 Corvi siirtyi National League A -joukkue HC Davosiin, jossa hänen tulokaskautensa toi 31 runkosarja- ja kolmessa playoff-ottelussa yhden syöttöpisteen. Corvi teki NLA-debyyttinsä 15. syyskuuta 2012 vieraissa Rapperswil-Jona Lakersia vastaan. Hän keräsi ottelussa myös yhden kahden minuutin jäähyn. Corvi edusti Davosia kauden aikana myös seuran perinteisesti isännöimässä Spengler Cupissa, jossa hän teki kahdessa ottelussa yhden maalin. Corvin maali syntyi 28. joulukuuta 2012 saksalaista Adler Mannheimia vastaan NHL:n työsulkuvahvistus Joe Thorntonin syötöstä. Davos eteni turnauksen finaaliin, jossa voiton vei lopulta kuitenkin Kanadan A-maajoukkue lukemin 7–2. Corvi pelasi kauden aikana myös kahdeksan ottelua lainalla National League B:n HC Thurgaussa.

Corvi teki kaudella 2013–2014 NLA:n runkosarjassa tehot 7+10=17. Hän teki NLA-uransa avausmaalin 14. syyskuuta 2013 Genève-Servette HC:tä vastaan. Kauden 2014–2015 päätteeksi Corvi voitti Sveitsin-mestaruuden. Kaudella 2016–2017 hän oli Davosin kolmanneksi paras pistemies tehoilla 14+25=39.

### Maajoukkueura
Corvi edusti Sveitsiä Pyeongchangin olympiakisoissa 2018. Saman vuoden MM-kilpailuissa hän oli voittamassa hopeaa. Hän on pelannut myös kolme poikien maaottelua.

## Tilastot

## Lähteet
*
*

### Viitteet
Node.js

**Node.js** on avoimen lähdekoodin alustariippumaton ajoympäristö JavaScript-koodin suorittamiseen palvelimella.

## Historia
Ryan Dahl aloitti kehityksen vuonna 2009 ja ensimmäinen virallinen julkaisu (versio 0.10) tehtiin vuonna 2013. Sen jälkeen Node.js on noussut suureen suosioon.
Vuonna 2017 ympäristöä käytettiin 450 000 verkkopalvelimella ja 3,5 miljoonaa kehittäjää työskenteli sen parissa.

## Ominaisuudet
Perinteisesti JavaScriptiä on pääsääntöisesti käytetty siten, että JavaScript-koodi on ollut upotettuna verkkosivun HTML-koodiin ja se on suoritettu käyttäjän laitteessa, verkkoselaimen JavaScript-moottorilla.
Node.js:ssa koodi suoritetaan palvelimella, jossa voidaan generoida verkkosivuja, jotka lähetetään käyttäjälle. Selaimen ulkopuolella suoritettaessa JavaScript ei kuitenkaan ole rajoittunut verkkosivujen generointiin, vaan Node.js:ää voi käyttää samoihin käyttötarkoitukseen kuin muitakin skriptikieliä. Node.js käyttää JavaScriptin suorittamiseen V8-JavaScript-moottoria.

Node.js:n ohjelmointimalli on tapahtumankäsittelijä (*event loop*), joka välittää tietoa asynkronisesti.

Node.js:llä on oma paketinhallintajärjestelmänsa npm eli Node Package Manager.

## Esimerkit

### Hei maailma
Oheisessa hei maailma -esimerkissä ajetaan Node.js komentoriviltä. JavaScript-kielinen ohjelma annetaan `--eval`-parametrilla Nodelle suoritettavaksi.

```bash
$ node --eval='console.log("Hei maailma!");'
Hei maailma!
```


### Ohjelman suorittaminen tiedostosta
Esimerkissä tiedostoon `hello.js` on tallennettu yksinkertainen hei maailma -sovellus. Noden ainoaksi parametriksi annetaan suoritettavan tiedoston nimi.

```bash
$ node hello.js
Hei maailma!
```


### Tiedoston lukeminen
Node.js tarjoaa kehittäjille kirjastoja, jotka laajentavat JavaScriptin käyttömahdollisuuksia selaimen ulkopuolella. Oheisen esimerkin JavaScript-ohjelma lukee parametriksi annetun tiedoston tiedostojärjestelmästä ja tulostaa sen konsoliin.

```js
// Otetaan käyttöön Noden fs-kirjasto tiedoston lukua varten
const fs = require('node:fs/promises');

// Tiedostonimi annetaan viimeisenä parametrinä
const filename = process.argv[process.argv.length - 1];

// Luetaan tiedosto
fs.readFile(filename, { encoding: 'utf8' })
  // Tulostetaan tiedoston rivit, kun tiedosto on luettu
  .then((data) => process.stdout.write(data));
```


Esimerkki ohjelman suorituksesta:

```bash
$ node read.js hello.js
console.log("Hei maailma!");
```


## Katso myös
*Deno
*Electron (ohjelmistokehys)

## Lähteet
Huolenpitosopimus

**Huolenpitosopimus** on palvelusopimus, joka sisältää sovitut palvelut määritellyille asiakkaan tuotteille. Huolenpitosopimus sisältää useimmiten palvelutasoa ylläpitäviä palveluita, kuten esimerkiksi määräaikaishuoltoja. Huolenpitosopimus solmitaan asiakkaan ja palveluntarjoajan välillä ja se laskutetaan esimerkiksi joko työsuoritusten mukaisesti tai kuukausierissä. Huolenpitosopimukseen voi kuulua myös muita asiakkaalle tarjottavia tukipalveluita liittyen tuotteiden huoltotoimiin, päivystyshuoltotoimintoihin tai yleiseen palvelutason ylläpitoon asiakkaalle.

Huolenpitosopimuksen yleinen tarkoitus on taata asiakkaan tuotteiden huolto ennakoivasti, jolloin käyttäjien kokemat käyttökatkokset ja myös täsmävikoihin keskittyvä ad-hoc -tyyppinen korjaushuolto saadaan minimoitua. Näin ollen huolenpitosopimus on etenkin B2B-tuotteissa työkalu, jolla pidetään yllä parempaa palvelutasoa myös asiakkaan liiketoiminnassa.     

Tuotteiden ja palveluiden palvelutason ylläpidolla on selkeä vaikutus asiakkaan mielikuviin tuotteesta/palvelusta. Huolenpitosopimuksen avulla teknisten palvelukatkojen, häiriöiden ja reklamaatioiden määrää voidaan vähentää tuntuvasti ja huoltopalvelusta saadaan muokattua esim. IOT-ratkaisujen tai muiden digitaalisten palvelujen avulla jatkuvaa ja paremmin asiakasta palvelevaa.       

Huolenpitosopimuksia on saatavilla mm. ajoneuvoihin, talotekniikkaan ja useisiin B2B-tuotteisiin.

## Katso myös
* Palvelutasosopimus (Service Level Agreement)
* Jälkimarkkinointi

## Lähteet
* Helvar-valonohjausjärjestelmien huolenpitosopimus
* Volvo Trucks Huolenpitosopimus
Oldenburgin vapaavaltio

**Oldenburgin vapaavaltio** () oli Weimarin tasavallan osavaltio. Se perustettiin vuonna 1918 suurherttua Fredrik August II:n kruunusta luopumisen jälkeen Saksan vallankumouksen johdosta. 

Vuonna 1925 Oldenburg käsitti 6&nbsp;427 neliökilometrin suuruisen alueen ja sen väkiluku oli 545&nbsp;172. Oldenburg menetti alueita Preussille vuonna 1937, jonka johdosta toisen maailmansodan alkamiseen mennessä vuonna 1939 Oldenburg oli 5&nbsp;375 neliökilometrin suuruinen alue ja sen väkiluku oli noin 580&nbsp;000. 

## Lähteet
Yleisurheilun GP-kisat

**Yleisurheilun GP-kisat** (sponsorin mukaan **Motonet GP**) on vuonna 2018 aloitettu yleisurheilukisojen sarja, joka korvasi vuonna 2017 lopetetun Eliittikisat-sarjan. Uudistuksella haluttiin muuttaa kisojen painopistettä ja näkyvyyttä.

Ensimmäisenä vuonna sarjassa oli mukana viisi entistä Eliittikisojen järjestäjää: Espoo, Kuortane, Joensuu, Lapinlahti ja Lappeenranta. Vuonna 2019 sarjassa kilpailtiin kuusi kertaa, jolloin uusina paikkoina olivat mukana Lahti, Jyväskylä ja Tampere. Kuortane ja Lappeenranta putosivat pois sarjasta. Vuonna 2020 kilpailusarja oli tarkoitus järjestää Joensuussa, Jyväskylässa, Lahdessa ja Espoossa, mutta koronaviruspandemian vuoksi kesäkuulle suunniteltu Joensuun kilpailu peruttiin ja sen tilalle tuli Kuortaneella käytävä kilpailu elokuulle. 

## Kilpailut vuosittain
*Motonet GP 2018: 13.6. Espoo, 23.6. Kuortane, 4.7. Joensuu, 28.7. Lapinlahti, 22.8. Lappeenranta

*Motonet GP 2019: 5.6. Lahti, 19.6. Jyväskylä, 3.7. Tampere, 17.7. Lapinlahti, 24.7. Joensuu, 18.8. Espoo

*Motonet GP 2020: 3.6. Joensuu 8.7. Jyväskylä, 15.7. Lahti, 1.8. Kuortane, 5.8. Espoo

*Motonet GP 2021: 2.6. Jyväskylä, 10.6. Espoo, 26.6. Kuortane, 14.7. Joensuu, 17.7. Lapinlahti, 19.8. Lahti

*Motonet GP 2022: 25.5. Lahti, 1.6. Tampere, 8.6. Espoo, 18.6. Kuortane, 26.7. Jyväskylä, 24.8. Lappeenranta

*Motonet GP 2023: 7.6. Jyväskylä, 5.7. Joensuu, 8.7. Oulu, 19.7. Lappeenranta, 8.8. Tampere

*Motonet GP 2024: 22.5. Jyväskylä, 24.5. Lahti, 22.6. Kuortane, 17.7. Lappeenranta, 20.7. Joensuu, 17.8. Oulu, 25.8. Tampere

*Motonet GP 2025: 11.6. Lahti, 21.6. Kuortane, 12.7. Joensuu, 23.7. Tampere, 13.8. Oulu

*Motonet GP 2026: 10.6. Lahti, 20.6. Kuortane, 8.7. Joensuu, 12.7. Tampere, 19.8. Espoo

## Lähteet

## Aiheesta muualla
*Motonet GP
Andrew John

**Andrew Thomas Griffith John** (s. 9. tammikuuta 1964) on Walesin kirkon Bangorin hiippakunnan piispa vuodesta 2008.

## Varhaisvuodet ja koulutus
Andrew John kasvoi lähellä Aberystwythiä Walesissä. Hän opiskeli Ysgol Penglaisin high schoolissa. Hän suoritti lakitieteen tutkinnon Cardiffin yliopistossa vuonna 1986 ja teologian tutkinnon Nottinghamin yliopistossa 1988. Hän suoritti pastoraaliopintojen diplomin Nottinghamin St John's Collegessa 1989.

## Pappisura
Andrew John vihittiin diakoniksi vuonna 1989. Vuonna 1990 hänet vihittiin papiksi St Davidsin hiippakunnassa, jonka alueella hän toimi pappina aina piispanvihkimykseensä asti. Hän oli Cardiganin, Y Ferwgin ja Mwntin kuraatti vuosina 1989-1991 ja Aberystwythin kuraatti 1991-1992. Hän toimi Rectoral Benefice of Aberystwythin kirkkoherrana 1992-1999. Sitten hän toimi kirkkoherrana vuosina 1999-2005 Henfynywissä, minkä lisäksi hänen vastuulleen kuului Aberaeron ja Llanddewi Aberarth sekä vuodesta 2005 lähtien myös Llanbadarn Trefeglwys. Vuonna 2006 hänestä tuli Pencarregin ja Llanycrwysin kirkkoherra ja Cardiganin arkkidiakoni. Vuonna 2008 hänet valittiin Bangorin hiippakunnan piispaksi.

## Yksityiselämä
Andrew Johnilla on vaimo Caroline, joka vihittiin diakoniksi samassa tilaisuudessa jossa John vihittiin papiksi. Heillä on yksi poika ja kolme tytärtä. John puhuu sujuvasti kymriä. Hän harrastaa juoksemista, mäkipyöräilyä sekä saksofonin ja kitaran soittoa.

## Lähteet
Maria-Pia Boëthius

**Maria-Pia Boëthius** (s. 9. huhtikuuta 1947 Täby) on ruotsalainen kirjailija, toimittaja ja feministi. Hän on työskennellyt muun muassa toimittajana *[[Expressen]]*-lehdessä vuosina 1968–1978.

Vuonna 2012 Boëthius oli mukana Ship to Gaza -järjestön suomalaisella *[[S/v Estelle]]*-aluksella tekemällä purjehduksella Gazaan. 

Boëthiuksen isä oli päätoimittaja Carl Gustaf Boëthius (1915–2001) ja äiti Karjalankannaksen Koivistolla syntynyt Brita Andersén (s. 1915), joka pakeni Ruotsiin jatkosodan jälkeen vuonna 1944. Boëthiuksen vuonna 2018 ilmestynyt teos *Vitt och Rött* kertoo hänen äitinsä kokemuksista Suomen sisällissodan aikana. Hänen sisarensa on kirjailija Gunilla Boëthius. Historioitsija ja poliitikko Simon Boëthius oli heidän isoisoisänsä.

## Teokset
**Skylla sig själv* (1976)
**Svensson, Svensson* (1979)
**Satans dag* (1981)
**Lappri* (1984)
**Skalliga damen* (1988)
**Patriarkatets våldsamma sammanbrott & Varför våldtäkt finns* (1990)
**Heder och samvete : Sverige under andra världskriget* (1991)
**Makt och ärlighet* (1994)
**Några som inte älskar oss håller på att förändra vårt land* (1997)
**Sfär-fäderna* (1998)
**Mediernas Svarta Bok* (2001)
**APM: antipatriarkalt manifest* (2002)
**Mediatan* (2007)
**Den israeliska fångenskapen* (2013)
**Vitt och rött* (2018)

## Lähteet
Kangaslampi (Helsinki)

**Kangaslampi** on Uudellamaalla Helsingissä Keski-Vuosaaressa sijaitseva lampi.

## Maantietoa
Kangaslampi on 150 metriä pitkä, 100 metriä leveä, ja sen pinta-ala on 1,0 hehtaaria. Se sijaitsee Suomenlahteen aukeavan Vartiokylänlahteen viettävän mäen rinteen päällä. Lammella on kartan mukaan yksi luoto.  Sen rantaviivan pituus on 400 metriä ja rannat ovat Ilveskorvenpuistoa, jonka kävelypolku kiertää lammen ympäri. Kangaslammen eteläosassa on kunnostettu kosteikko, joka on yhteydessä lampeen. Sen länsipuolella kulkee Kallvikintie, itäpuolella sijaitsee ostoskeskus ja muualla levittäytyy taajaan rakennettuja asuinalueita.

## Luontoarvoja
Kangaslammen ympärillä kasvaa lehtipuita. Puistoa koristavat esimerkiksi hortensiat, kuusamat, erilaiset perennat, luonnonkukat, vesikasvit sekä terijoensalavat ja monet kukkivat puut. Puiston itäpuolella on myös alppiruusuryhmä. Siellä on havaittu myös lepakoita, ja lammessa elää ruutanoita. Nykyään lammen vesi on runsasravinteista ja se on kasvamassa umpeen. Lisäksi lammella on usein suuria sinileväesiintymiä.

Kangaslampi talvella.jpg|Talvinäkymä vuodelta 2016.
Kangaslampi Vuosaari.jpg|Vihreävetinen lampi heinäkuussa 2011.
Kangaslampi - panoramio.jpg|Näkymä kerrostaloille marraskuuta 2013.


## Vesistösuhteet
Kangaslampi sijaitsee Suomenlahden rannikkoalueella (vesistöaluetunnus&nbsp;81), jonka välialueeseen&nbsp;81V047 lampi kuuluu. Lammen ympäristössä ei karttaan ole piirretty ojia, jotka olisi johdettu siihen. Lammessa on kuitenkin olemassa puro. Laskuojaa ei ole merkitty karttoihin, mutta rinteen kallistumissuunta luoteeseen päin antaa olettaa, että vesi virtaa sinnepäin. Kangaslammen vedenpinnan korkeus on noin 15 metriä mpy (N2000).

## Historiaa
Vielä 1940-luvulla Kangaslampi oli pieni suo, jonka silmäkkeitä lapsia varoiteltiin vaarallisiksi. Lampi perattiin 1960-luvulla lammeksi ja siihen istutettiin peräti lohia.

## Lähteet

## Aiheesta muualla
Amfilokhia

**Amfilokhia** (, ) oli antiikin aikainen alue Akarnanian maakunnassa sen ja Epeiroksen rajalla läntisessä Kreikassa.

## Maantiede

Amfilokhia sijaitsi Ambrakianlahden itäpäässä sen rannikolla. Sen alue ei ulottunut kauas sisämaahan. Alue oli vuoristoista. Amfilokhian pohjoispuolella sijaitsi Ambrakian alue, koillispuolella Athamania, itäpuolella Dolopia, eteläpuolella Agrais ja Aitolia ja lounaispuolella varsinainen Akarnania. Amfilokhian polikset eli kaupunkivaltiot olivat Argos Amfilokhikon eli Amfilokhian Argos sekä Limnaia.

## Historia

Amfilokhiaa asutti alun perin amfilokhien heimo, josta se oli saanut nimensä. Heimo oli ei-kreikkalainen, vaikkakin sen sanottiin saaneen nimensä argoslaisesta Amfilokhoksesta, joka oli Amfiaraoksen poika. Strabon kuvaa heimon epeiroslaiseksi, mutta yleensä alue luettiin osaksi Akarnaniaa. Heimon on myös arveltu olleen osaksi epeiroslaisia ja osaksi akarnanialaisia.

Peloponnesolaissodan aikaan 400-luvun eaa. jälkimmäisellä puoliskolla amfilokhit olivat liitossa akarnanialaisten kanssa. Aitolialaiset valtasivat alueen Aleksanteri Suuren kuoleman jälkeen 300-luvun eaa. loppupuolella. Roomalaisella kaudella alue kuului roomalaiseen Epirus Vetuksen provinssiin.

Nykyinen, samalla seudulla sijaitseva Amfilochían kunta on ottanut nimensä antiikin aikaisesta alueesta.

## Lähteet
Ensisilmäyksellä (2. tuotantokausi)

Carter Baysin ja Craig Thomasin luoman yhdysvaltalaisen *[[Ensisilmäyksellä]]* -tilannekomediasarjan toinen tuotantokausi käynnistyi Yhdysvalloissa CBS-televisiokanavalla 18. syyskuuta 2006. Tuotantokausi sisältää 22 jaksoa, ja sen päätösjakso esitettiin CBS:llä 14. toukokuuta 2007. Suomessa toisen kauden esittäminen alkoi 22. lokakuuta 2008 ja kauden viimeinen jakso esitettiin 18. maaliskuuta 2009. 

## Rooleissa
*Pääartikkeli:* Luettelo televisiosarjan Ensisilmäyksellä hahmoista

### Päähenkilöt

### Sivurooleissa

## Jaksot
*Pääartikkeli:* Luettelo televisiosarjan Ensisilmäyksellä jaksoista

## Lähteet